20-12-2018

Pressemelding

**Flere enn 100 000 følger Engcon i sosiale medier – helt klart størst på markedet**

**Den verdensledende tiltrotatorprodusenten Engcon dominerer ikke bare tiltrotatormarkedet når det gjelder salg og omsetning, men også når det gjelder tilstedeværelse i sosiale medier. Med over 100 000 følgere i ulike kanaler er selskapet mer enn tre ganger så stort som nærmeste konkurrent. Et tall som viser at selskapet vekker stor interesse i bransjen.**

Sosiale medier har blitt en viktig møteplass for mange av Engcons kunder, og mer og mer av kommunikasjonen med kundene og brukerne skjer nettopp via sosiale medier i dag. Ferske tall viser at Engcon i dag når ut til over 100 000 mennesker i de ulike kanalene, noe som gjør selskapet mer enn tre ganger så stort i sosiale medier som nærmeste konkurrent. Et tydelig signal om at Engcon engasjerer og viser frem virksomheten på en interessant måte.

– For oss er det naturlig å være der kundene er. Sosiale medier er derfor en helt naturlig plass for oss, noe som også gjenspeiler seg i tilbakemeldingene vi får fra de som følger oss. De vil ha siste nytt, se interessante ting og få svar på spørsmål. Vi jobber steinhardt for å gi dem det de vil ha, sier Sten Strömgren, kommunikasjonsansvarlig hos Engcon.

Engcon har i dag ti Facebook-kontoer, én for hvert marked de har virksomhet i, samt en ”Facebook official” for de øvrige markedene, to Twitter-kontoer, seks Instagram-kontoer, en YouTube-konto og en LinkedIn-konto.

– Selv om sosiale medier har blitt en viktig kontaktflate ut mot kundene, vil vi også poengtere at hjemmesiden fortsatt er viktig i kommunikasjonen. Der viser vi alle produktene med tekniske data, nyheter, pressemeldinger, kontaktinformasjon og mye annet, sier Sten Strömgren.

**Kontakt:**
Sten Strömgren, engcon Group | +46 [0]70 529 96 32